CELEX: 62020CN0194
Language: da
Date: 2020-05-08 00:00:00
Title: Sag C-194/20: Anmodning om præjudiciel afgørelse indgivet af Verwaltungsgericht Düsseldorf (Tyskland) den 8. maj 2020 — BY, CX, FU, DW og EV mod Stadt Duisburg

10.8.2020   
            
            
               DA
            
            
               Den Europæiske Unions Tidende
            
            
               C 262/14
            
         
      Anmodning om præjudiciel afgørelse indgivet af Verwaltungsgericht Düsseldorf (Tyskland) den 8. maj 2020 — BY, CX, FU, DW og EV mod Stadt Duisburg
      (Sag C-194/20)
      (2020/C 262/17)
      Processprog: tysk
      
         Den forelæggende ret
      
      Verwaltungsgericht Düsseldorf
      
         Parter i hovedsagen
      
      
         Sagsøger: BY, CX, FU, DW og EV
      
         Sagsøgt: Stadt Duisburg
      
         Præjudicielle spørgsmål
      
      
                  1)
               
               
                  Indebærer tyrkiske børns krav i henhold til artikel 9, første punktum, i Associeringsrådets afgørelse nr. 1/80 (1) uden yderligere betingelser også en ret til ophold i værtsmedlemsstaten?
               
            
                  2)
               
               
                  Såfremt det første spørgsmål besvares bekræftende:
                  
                              a)
                           
                           
                              Forudsætter et opholdskrav i medfør af artikel 9, første punktum, i afgørelse nr. 1/80, at forældrene til de tyrkiske børn, som begunstiges i henhold til denne bestemmelse, allerede har erhvervet rettigheder i henhold til artikel 6, stk. 1, eller artikel 7 i afgørelse nr. 1/80?
                           
                        
                              b)
                           
                           
                              Såfremt det andet spørgsmål, litra a), besvares benægtende: Skal begrebet »lovlig beskæftigelse« som omhandlet i artikel 9, første punktum, i afgørelse nr. 1/80 fortolkes på samme måde som i artikel 6, stk. 1, i afgørelse nr. 1/80?
                           
                        
                              c)
                           
                           
                              Såfremt det andet spørgsmål, litra a), besvares benægtende: Kan der opstå et opholdskrav for tyrkiske børn i henhold til artikel 9, første punktum, i afgørelse nr. 1/80 allerede efter en lovlig beskæftigelse for den ene forældrepart i værtsmedlemsstaten af (kun) tre måneders varighed?
                           
                        
                              d)
                           
                           
                              Såfremt det andet spørgsmål, litra a), besvares benægtende: Følger der af de tyrkiske børns opholdsret uden yderligere betingelser også en opholdsret for en eller begge forældre, der har forældremyndigheden over dem?
                           
                        
            
         (1)  Associeringsrådets afgørelse nr. 1/80 af 19.9.1980 om udvikling af associeringen.